REPUBLIKA HRVATSKA

ZADARSKA ŽUPANIJA

OPĆINA PREKO

Općinsko vijeće

Na temelju članka 57. stavak 4. i stavak 8. Zakona o porezu na dohodak (Narodne novine, broj 115/16, 106/18, 121/19, 32/20, 138/20, 151/22, 114/23 i 152/24) i članka 32. Statuta Općine Preko („ Službeni glasnik Općine Preko“ br. 1/18,1/20 i 1/21), Općinsko vijeće Općine Preko na svojoj \_\_. sjednici održanoj dana \_\_. \_\_\_\_\_\_\_\_\_\_\_\_\_\_ 2025. godine, donijelo je

O D L U K U

o

visini paušalnog poreza po krevetu odnosno po smještajnoj jedinici u kampu odnosno smještajnoj jedinici u objektu za robinzonski smještaj na području Općine Preko

1. OPĆA ODREDBA

Članak 1.

Ovom Odlukom utvrđuje se visina paušalnog poreza po krevetu odnosno po smještajnoj jedinici u kampu odnosno po smještajnoj jedinici u objektu za robinzonski smještaj, koji se nalaze na području općine Preko, za porezne obveznike koji ostvaruju dohodak od djelatnosti iznajmljivanja kuća, stanova, soba i postelja te objekata za robinzonski smještaj putnicima i turistima i organiziranja kampova.

1. VISINE POREZA

Članak 2.

Visina paušalnog poreza po krevetu iznosi 70,00 eura.

Visina paušalnog poreza po smještajnoj jedinici u kampu iznosi 70,00 eura.

Visina paušalnog poreza po smještajnoj jedinici u objektu za robinzonski smještaj iznosi 70,00 eura.

III. PRIJELAZNE I ZAVRŠNE ODREDBE

Članak 3.

Stupanjem na snagu ove Odluke prestaje važiti Odluka o visini paušalnog poreza po krevetu i smještajnoj jedinici u kampu i objektu za robinzonski smještaj na području Općine Preko

(„ Službeni glasnik Općine Preko“ br. 7/22).

Članak 5.

Ova Odluka stupa na snagu osmog dana od dana objave u Službenom glasniku Općine Preko i dostavit će se Ministarstvu financija, Poreznoj upravi u roku od osam dana od dana njezina donošenja radi objave na mrežnim stranicama Porezne uprave.

O P Ć I N S K O V I J E Ć E O P Ć I N E P R E K O

KLASA:

URBROJ:

Preko, \_\_. \_\_\_\_\_\_ 2025. godine

Predsjednica Općinskog vijeća

Ingrid Melada, prof.